I Am… Tour

I Am… tour je po The Beyoncé Experience tour tretie koncertné turné americkej speváčky Beyoncé, ktoré odštartovala 26. marca 2009 v kanadskom Edmontone, už 4 mesiace po vydaní tretieho štúdijového albumu „I Am... Sasha Fierce“.

Koncert 

Hlavná scéna je jednoduchá, pozostáva z niekoľkých schodov, veľkej LCD obrazovky a sklenených mini-pódií, ktoré sú určené pre kapelu a vokalistky. V strede koncertnej haly sa nachádza mini pódium, na ktorom Beyoncé počas show zaspieva niekoľko pesničiek.

Koncert začína siluetou Beyoncé, uprostred hlavného pódia, kedy zaznie prvá sloha piesne "Déjá Vu". Po záplave svetiel padá opona a Beyoncé odštartuje svoju 2-hodinovú show pesničkou "Crazy in love". Po niekoľkých minútach sa aréna ponára do červených svetiel, počas ktorých odznievajú prvé verše piesne "Naughty Girl". Koncert pokračuje piesňami "Freakum dress" a "Get me bodied" kedy už tancuje tisíce divákov.

 
Neskôr sa Beyoncé objavuje na vrchole schodiska za sprievodu prvých nôt piesne "Smash into you". Nasleduje pieseň "Ave Maria", ku ktorej Beyoncé pridala časť piesne od "Angel" Angel Sarah McLachlan. Ďalšou skladbou na zozname je "Broken hearted Girl ". Na začiatku piesne "If I were a boy" sa na veľkej obrazovke zobrazujú nezverejnené scény z videoklipu a Beyoncé sa objavuje v kožených šatách v okuliaroch. Pieseň zakončí úryvkom "You Oughta Know" od Alanis Morissette.

Po niekoľkých minútach sa na obrazovke premietne krátky spot s Beyoncé za sprievodu piesne "Sweet dreams". Na pódiu sa objavuje Beyoncé a spieva pieseň s názvom "Diva". Obrazovka sa opäť rozjasnieva a tisícom fanúšikom sa naskytne pohľad na 5 ročnú Beyoncé ako spieva známe hity od Jackson 5. Začína spievať piseň "Radio", potom nasleduje "Me, myself and I", "Ego" a nakoniec "Hello".
Koncert pokračuje, na scéne sa objavujú tanečníci a vokalistky "Mamas", ktorí sa snažia vyplniť čas, kým sa Beyoncé v zákulisi pripravuje na druhú časť show. Po niekoľkých minútach Beyoncé doslova prilieta na mini pódiu, ktoré sa nachádza v strede koncertnej arény za doporovodu piesne "Babyboy", po skončení piesne zaznie krátka časť z piesne "You Don't Love Me (No, No, No)od Dawn Penn. Počas skladby "Irrepleceable" Beyoncé vyzýva fanúšikov na odspievanie prvých slôh s refrénom. Nasleduje piesne "Check on it" a niekoľkominútový set piesní od Destiny´s Child. V závere vystúpenia na mini pódiu odznejú piesne ako "Upgrade U" a "Videophone".

I Am...Yours 
 
"I am...Yours" je vystúpením v rámci turné I Am.. Tour, ktoré sa uskutočnilo v Encore Theatre v Las Vegas v štáte Nevada. Ide o 2 hodinové intímne vystúpenie pre približne 1 500 divákov. Väčšina piesni je v rámci tohto koncertu akustického charakteru. Ide o veľmi špecifické vystúpenie, ktoré Beyoncé nikdy predtým neabsolvovala. Začiatkom tohto roku vyšiel záznam tohto koncertu aj na DVD.

Ďalšie poznámky 
 Počas vystúpenia v Edmontone zaspievala Beyoncé pieseň "Flaws and all" ako poslednú. Pieseň "Halo" odspievala pred piesňou "If I were a boy". V Saskatoone odspievala "Deja Vú" v plnom rozsahu.
 Počas vystúpenia vo Winnipegu zaspievala miesto "Flaws and all", "Happy Birthday" dvom členom kapely (Kimovi Thompsonovi a Tii Fullerovej).
 V Španielsku, Argentíne, Čile a Peru zaspievala pieseň "Irrepleceable" v španielčine. Zatiaľ čo v Španielsku, pri spievaní piesne "Hello", povedala "Bueno" a "Hola", namiesto refrénu, v Argentíne zabudla na časť textu španielskej verzie "Irrepleceable".
 Na koncerte v Rotterdame dňa 2. mája Beyoncé odišla tesne pred ukončením "Naughty Girl" z pódia, pretože jej účes stratil formu a potreboval úpravu. Neskôr sa vrátila na pódium a pokračoval vo vystupovaní. V ten istý večer sa pokazilo pár svetiel počas piesne "Diva".
 Na koncerte počas Dňa matiek v Dánsku, 10. mája venovala poslednú čast "Halo" svojej matke. V ten istý večer Beyoncé nepriletela na mini pódium počas piesne "Baby Boy", z technických dôvodov.
 Na koncerte v Göteborgu,  11. mája zaspievala "Happy Birthday" pre jednu z vokalistiek (Tiffany Riddick) po piseni "Halo".
 Počas koncertu v Zürichu na 16. mája,  zaspievala Beyoncé "Flaws and all" po "Video Phone", pre chlapca menom Tim.
 Na koncertoch v Paríži, Birminghame, Chicagu, Manchesteri a Melbourne sa počas piesne "Halo" na pódiu k Beyoncé pripojili deti
 Počas niektorých vystúpení spievala "Happy Birthday" svojim fanúšikom priamo v hľadisku
 Počas svojho vystúpenia na Essence Music Festivale, v lete na Sonic festivale v Abu-Dhabi Grand Prix, v F1 Rocks festivale v Singapure, pri otváracom ceremoniáli v DONBASS Aréne na Ukrajine, v ázijských a juhoamerických častiach turné, v Toronte a Port Ghalib, používala Beyoncé inú scénu. Schody boli nahradené jednoduchým plexisklom a počas piesne "Baby Boy" Beyoncé nepriletela na mini pódium v strede arény. Piesne boli taktiež v inom poradí ako napríklad v New Orleans alebo Toronte.
 Počas predstavenia v Londýne (09.6.2009), vystúpil na pódium George Michael, ktorý spolu s Beyoncé odspieval pieseň "If I were a boy".
 Počas vystúpenia v New York City vystúpil Jay-Z k piesni "Crazy in love".
 Počas predstavenia vo Philadelphii, zaspievala Beyoncé pieseň "I can´t help it", ako venovanie zosnulému Michaelovi Jacksonovi.
 
 Beyoncé prekvapila fanúšikov tým, že Cubby (chlapík, ktorý s ňou tancuje na hit "Single ladies" na YouTube),tancoval počas piesne 1. júla v Atlante.
 Počas vystúpenia v Sydney (18. septembra 2009),  venovala pieseň "Halo" dievčatku s rakovinou – Chelsea Jamesovej.
 Počas vystúpenia v Soule (20. októbra 2009) odspievala Beyoncé pieseň "Honestly".
 Počas jej koncertu v Londýne (15. novembra 2009), sa k Beyoncé pridal Jay-Z počas piesne "Crazy in Love" a Kanye West počas piesne "Ego".
 Na ázijských koncertoch a v druhej etape svojho turné po Veľkej Británii, Beyoncé prvýkrát spievala "Forever Young" od Alphavillu, po ktorom spievala na počesť Michaela Jacksona.

Dátumy koncertov 

Beyoncé